“Bokgaitsadi ba babedi ba e leng babulatsela ba ka metlha ba bega gore ba itumelela go bereka tshimo ya bone fa e sa le go agiwa Holo ya Bogosi. Batho ba a ba reetsa fa ba le mo bodireding jwa ntlo le ntlo le fa ba ba rerela mo mafelong a mangwe. Gone jaanong bokgaitsadi bano ba tshwara dithuto tsa Baebele di le 17, mme bontsi jwa batho bano ba ba ithutang le bone ba nna gone mo dipokanong.”—Ofisi ya lekala ya Solomon Islands. 10 Lefaseng la lehono leo le tletšego ka bokebekwa, beng ba dintlo ba bantši ga ba bote batho bao ba sa ba tsebego. (2 Tim. 3:1-5) Ga se ra swanela go dira gore beng ba dintlo ba re belaele. Ka mohlala, a re re re fihla ntlong e itšego gomme re kokota mojakong wa ka pele. Ge e ba go se na motho yo a arabago, re ka lekega go hlodimela ka lefasetere goba go dikologa ntlo re nyakana le mong wa ntlo. Na tikologong ya geno seo se ka galefiša mong wa ntlo? Baagišani ba motho yoo ba ka nagana’ng? Ke therešo gore re swanetše go dira sohle seo re ka se kgonago modirong wa rena wa boboledi. (Dit. 10:42) Re fišegela go botša batho molaetša o kgahlišago e bile maikemišetšo a rena ke a mabotse. (Baroma 1:14, 15) Lega go le bjalo, ka bohlale re phema go dira selo le ge e le sefe seo se ka kgopišago batho ba tšhemong ya gabo rena go sa hlokagale. Moapostola Paulo o ngwadile gore: “Ka tsela le ge e le efe ga re nee lebaka la go kgopša, gore bodiredi bja rena bo se ke bja solwa.” (2 Bakor. 6:3) Ge re hlompha magae le dithoto tša batho ba tšhemong ya gabo rena, boitshwaro bja rena bo ka dira gore ba bangwe ba nyake go ithuta therešo.—Bala 1 Petro 2:12.